Innhold

1	Hvilke skader og sykdommer skal meldes	1

2	Melding av arbeidsrelatert skade og arbeidsrelatert sykdom	2

2.1	Synergi	2

2.1.1	Melding uønskede hendelser (skader, sykdom, uhell, nestenuhell på jobb)	2

2.2	NAV	2

2.2.1	Melding om arbeidsrelatert skade eller arbeidsrelatert sykdom til Nav	2

2.3	Forsikringsselskap	2

2.3.1	Skjema for melding om yrkesskade	2

2.3.2	Skjema for melding om yrkessykdom	2

3	Melding av alvorlig arbeidsrelatert skade/dødsulykke	2

4	Legers meldeplikt av arbeidsrelatert sykdom	3

4.1	Skjema for melding av arbeidsrelatert sykdom	3

4.2	Skjema for melding av arbeidsrelatert skade	3

5	Stikkskade og tannskade	3

6	Ulykke på direkte reise til/fra arbeid (kun ansatte)	3

6.1	Synergi - uønskede hendelser	3

6.2	Forsikringsselskapet - skademeldingsskjema	3

7	Meldingsfrister og foreldelse	3

8	Forsikringsoppgjør	4

8.1	Behandlingsutgifter ved godkjent yrkesskade/yrkessykdom	4

8.2	Utbetaling	4

9	Referanser	4

10	Endringer siden forrige versjon	4

Hvilke skader og sykdommer skal meldes

Alle skader som skjer på arbeidsplassen i arbeidstiden og på vei til/fra jobb skal meldes

Dette bl.a. for å sikre eventuelle rettigheter ved en senskade. Skaden skal meldes selv om man er usikker på om skaden regnes som yrkesskade hos NAV.

Sykdommer av varig karakter som mistenkes å være arbeidsrelatert skal meldes. Man trenger ikke være sikker på årsakssammenheng for å melde.

Kontakt Bedriftshelsetjenesten på epost eller telefon for råd/veiledning omkring sykdom hos medarbeidere som mistenkes å kunne være arbeidsrelatert.

Ikke-ansatte skal også melde skader som skjer på arbeidsplassen i arbeidstiden. Leder eller annen ansvarlig for ikke-ansatte bistår dersom vedkommende ikke har tilgang til helseforetakets IKT-systemer. (Ikke-ansatte er f.eks. hospitanter, personer på arbeidsmarkedstiltak, elever og studenter som er utplassert i arbeidsgivers enheter som en del av skolen/høgskolens praktiske utdanning.)

Melding av arbeidsrelatert skade og arbeidsrelatert sykdom

Synergi

Melding uønskede hendelser (skader, sykdom, uhell, nestenuhell på jobb)

Arbeidstaker skal selv melde skader, sykdom, uhell og nestenuhell i Synergi.
Leder har ansvar for å følge opp meldingen i Synergi og sørge for at saken er dokumentert.

Det er også ønskelig at leder sender epost med synerginummer til bedriftshelsetjenesten der det dreier seg om arbeidsrelaterte sykdommer for dokumentasjon i ansattjournal.

NAV

Melding om arbeidsrelatert skade eller arbeidsrelatert sykdom til Nav

Leder har plikt til å sende skademelding til Nav.
Arbeidstaker kan selv melde skaden til Nav dersom arbeidsgiver ikke har meldt skaden til Nav, f.eks. fordi det ikke er funnet grunnlag for melding om skade.

s
Alle arbeidsrelaterte skader/-sykdommer som krever medisinsk behandling eller medfører (midlertidig eller varig) arbeidsuførhet skal meldes NAV.

w
Leder og arbeidstaker beholder hver sin kopi av meldingen.
Videre korrespondanse i saken går direkte mellom arbeidstaker og Nav.

For mer informasjon, se: Yrkesskade og yrkessykdom - Nav og Yrkesskade - Helfo.

Forsikringsselskap

Skjema for melding om yrkesskade

Skjema for melding om yrkessykdom

Arbeidstaker (gjerne sammen med leder) skal også melde yrkesskaden/yrkessykdommen til Helse Bergen sitt forsikringsselskap.

Fra 01.05.2022 er yrkesskade- og ulykkesforsikring i KLP, gruppelivsforsikring i Protector og tjenestereiseforsikring i Europeiske. (Fra 01.11.2017 - 30.04.2022 var yrkesskade-, ulykkes- og gruppelivsforsikring i DNB og tjenestereiseforsikring i If/Europeiske.)

Videre korrespondanse i saken går direkte mellom arbeidstaker og forsikringsselskap.

Melding av alvorlig arbeidsrelatert skade/dødsulykke

Leder skal varsle Arbeidstilsyn og Politi umiddelbart pr. telefon, arbeidsmiljøloven § 5-2.

Arbeidstilsynet: «Hva menes med alvorlig skade?».

Leder skal straks og på hurtigste måte (telefon/SMS) også varsle:

Nivå 2 leder og administrerende direktør

Lokalt verneombud og foretakets hovedverneombud

Nærmeste leder skal bekrefte varselet skriftlig til alle overnevnte instanser.

Skriftlig bekreftelse til Arbeidstilsynet gjøres på Arbeidstilsynets meldeskjema.

Verneombudet skal ha kopi av bekreftelsen.
Deretter sørger leder for at alvorlig arbeidsrelatert sskade/dødsfall meldes i samsvar med oversikten i pkt. 1 – 3 ovenfor.

Ved tvil om meldeplikt, kontakt Bedriftshelsetjenesten, tlf. 55973850 eller Arbeidstilsynet tlf. 73199700.

Legers meldeplikt av arbeidsrelatert sykdom

Alle leger har plikt til å melde fra til Arbeidstilsynet om sykdom som legen antar skyldes pasientens arbeidssituasjon (jf. arbeidsmiljøloven § 5-3).

d
Mange sykdomstilfeller kan i større eller mindre grad ha med arbeidsforholdene å gjøre, og meldeplikten gjelder uavhengig av om tilstanden er godkjent som yrkessykdom etter folketrygdloven.

Skjema for melding av arbeidsrelatert sykdom

Skjema for melding av arbeidsrelatert skade

Bedriftslegen i Helse Bergen melder alle sykdommer legen får kjennskap til som legen mistenker/vurderer kan ha med forhold på arbeidsplassen å gjøre.

Leger trenger ikke pasientens samtykke for å sende melding om arbeidsrelatert sykdom til Arbeidstilsynet, unntatt når pasienten ønsker oppfølging fra Arbeidstilsynet i det konkrete tilfellet. Arbeidstilsynet kan da kontakte virksomheten for å se om arbeidsgiveren har gjort det nødvendige overfor den enkelte som er blitt syk, eller for å hindre at andre arbeidstakere pådrar seg samme sykdom eller skade.

Siden meldeplikten til leger ikke omfatter skader må pasienten/den ansatte samtykke til at leger sender inn melding om mulig arbeidsrelatert skade.

Om legens meldeplikt (arbeidstilsynet.no)

Om yrkesskade og yrkessykdom for legen (nav.no)

Stikkskade og tannskade

Ved stikkskade skal melding i Synergi om mulig inneholde involvert kildeperson.

Skjema «Melding til BHT-bedriftshelsetjenesten ved stikk-, kutt-, blodsøl/sprut skader o.l med fare for biologisk smitte» skal i tillegg fylles ut og sendes til BHT med internpost.

Bedriftshelsetjenesten gir tilbakemelding om skaden skal meldes til NAV.
Se også informasjon på Stikkskadeplakaten.

Ved behov for tannlegeerklæring kan dette skjemaet benyttes.

Ulykke på direkte reise til/fra arbeid (kun ansatte)

Synergi - uønskede hendelser

Arbeidstaker skal selv melde skader, uhell og nestenuhell i Synergi.
Leder har ansvar for å følge opp meldingen i Synergi og sørge for at saken er dokumentert.

Forsikringsselskapet - skademeldingsskjema

Arbeidstaker (skadelidte) skal også melde skaden til forsikringsselskapet. Skademeldingsskjema fylles ut i samarbeid med leder.

Fra 01.05.2022 er yrkesskade- og ulykkesforsikring i KLP, gruppelivsforsikring i Protector og tjenestereiseforsikring i Europeiske. (Fra 01.11.2017 - 30.04.2022 var yrkesskade-, ulykkes- og gruppelivsforsikring i DNB og tjenestereiseforsikring i If/Europeiske.)

Helse Bergen HF er forsikringstaker, og organisasjonsnummer er 983974724.

Videre korrespondanse i saken går direkte mellom arbeidstaker og forsikringsselskap.

Meldingsfrister og foreldelse

Synergi – snarest mulig.

Nav - snarest mulig, senest innen ett år etter at arbeidsulykken skjedde.

En yrkessykdom må meldes innen ett år etter at du ble klar over årsaken til sykdommen. Meldes til NAV i skadelidtes bostedskommune.

Forsikringsselskapet - snarest mulig, senest innen 3 år etter at man fikk kjennskap til de forhold som begrunner kravet (yrkesskade/yrkessykdom inntruffet/konstatert). Arbeidstakerens krav mot forsikringsgiveren etter loven foreldes etter tre år.

Fristen begynner å løpe ved utløpet av det kalenderår da arbeidstakeren fikk eller burde skaffet seg nødvendig kunnskap om det forhold som begrunner kravet.

Arbeidstilsynet/Politiet – alvorlig arbeidsulykke meldes umiddelbart.

Forsikringsoppgjør

Behandlingsutgifter ved godkjent yrkesskade/yrkessykdom

Arbeidstaker sender krav om erstatning av behandlingsutgifter til Helfo.
Arbeidstaker kan undersøke muligheter for erstatning hos Helse Bergen sitt forsikringsselskap for utgifter som Helfo ikke dekker.

Utbetaling

All utbetaling av forsikringsoppgjør skjer direkte til skadelidte (arbeidstaker).
Ved dødsfall skjer utbetaling til etterlatte i henhold til gjeldende regelverk, se overenskomst del A1 (sosiale bestemmelser) pkt 7 Spekter.

Referanser

1.1.5-4.4.2-01	Strakstiltak ved stikkskade og blodsøl (Stikkskadeplakaten)

Endringer siden forrige versjon

03.02.2022 (TDUE): Satt til innholdsfortegnelse. Lagt til punkt om covid-19 smitte.

16.02.2022 (TDUE): Liten endring ift covid-19.

06.05.2022 (TDUE): Endring i tekst vedr. forsikringsselskap pga endring i forsikringsavtalene til Helse Bergen.

04.07.2022 (TDUE): Satt inn nye linker til NAV, forsikringsselskap og synergi etter endringer/systemoppdateringer.

18.04.2023 (TDUE): Kun små språklig endringer i tekst og endret i tittel til arbeidsrelatert sykdom- og skade i stedet for yrkesskade og yrkessykdom.

18.09.2023 (TDUE): Fjernet avsnitt om coviod-19. Endret tekst der det sto yrkessykdom/yrkesskade til arbeidsrelatert sykdom og arbeidsrelatert skade. Satt inn avsnitt om melding om arbeidsrelatert sykdom fra bedriftslege.